CELEX: 62019CA0558
Language: fi
Date: 2020-10-08 00:00:00
Title: Asia C-558/19: Unionin tuomioistuimen tuomio (kuudes jaosto) 8.10.2020 (ennakkoratkaisupyyntö, jonka on esittänyt Tribunalul Cluj – Romania) – Impresa Pizzarotti & C SPA Italia Sucursala Cluj v. Agenţia Naţională de Administrare Fiscală – Direcţia Generală de Administrare a Marilor Contribuabili (Ennakkoratkaisupyyntö – SEUT 49 ja SEUT 63 artikla – Sijoittautumisvapaus – Pääomien vapaa liikkuvuus – Yritysten verotettavan tulon määrittäminen – Henkilöt, jotka ovat keskinäisessä riippuvuussuhteessa – Maassa asuvan sivuliikkeen ulkomailla asuvalle yhtiölle myöntämä poikkeuksellinen etuus – Ulkomailla asuvan yhtiön sivuliikkeen verotettavien tulojen oikaisu – Verotettavien tulojen oikaisematta jättäminen silloin, kun sivuliike on myöntänyt samanlaisen etuuden maassa asuvalle yhtiölle – Vapaan kilpailun periaate – Sijoittautumisvapauden rajoitus – Oikeuttaminen – Jäsenvaltioiden välinen verotusvallan tasapainoinen jako – Oikeasuhteisuus)

30.11.2020   
            
            
               FI
            
            
               Euroopan unionin virallinen lehti
            
            
               C 414/11
            
         
      Unionin tuomioistuimen tuomio (kuudes jaosto) 8.10.2020 (ennakkoratkaisupyyntö, jonka on esittänyt Tribunalul Cluj – Romania) – Impresa Pizzarotti & C SPA Italia Sucursala Cluj v. Agenţia Naţională de Administrare Fiscală – Direcţia Generală de Administrare a Marilor Contribuabili
      (Asia C-558/19) (1)
      
      (Ennakkoratkaisupyyntö - SEUT 49 ja SEUT 63 artikla - Sijoittautumisvapaus - Pääomien vapaa liikkuvuus - Yritysten verotettavan tulon määrittäminen - Henkilöt, jotka ovat keskinäisessä riippuvuussuhteessa - Maassa asuvan sivuliikkeen ulkomailla asuvalle yhtiölle myöntämä poikkeuksellinen etuus - Ulkomailla asuvan yhtiön sivuliikkeen verotettavien tulojen oikaisu - Verotettavien tulojen oikaisematta jättäminen silloin, kun sivuliike on myöntänyt samanlaisen etuuden maassa asuvalle yhtiölle - Vapaan kilpailun periaate - Sijoittautumisvapauden rajoitus - Oikeuttaminen - Jäsenvaltioiden välinen verotusvallan tasapainoinen jako - Oikeasuhteisuus)
      (2020/C 414/13)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Cluj
      
         Pääasian asianosaiset
      
      
         Kantaja: Impresa Pizzarotti & C SPA Italia Sucursala Cluj
      
         Vastaaja: Agenţia Naţională de Administrare Fiscală – Direcţia Generală de Administrare a Marilor Contribuabili
      
         Tuomiolauselma
      
      SEUT 49 artiklaa on tulkittava siten, että se ei lähtökohtaisesti ole esteenä jäsenvaltion lainsäädännölle, jonka nojalla kyseisessä jäsenvaltiossa asuvan sivuliikkeen toisessa jäsenvaltiossa sijaitsevalle emoyhtiölleen suorittama varojen siirto voidaan luokitella uudelleen ”tuloja synnyttäväksi liiketoimeksi” niin, että siirtohintoja koskevien sääntöjen soveltaminen on pakollista, kun taas silloin, jos sama liiketoimi olisi tehty samassa jäsenvaltiossa sijaitsevien sivuliikkeen ja emoliikkeen välillä, sitä ei olisi luokiteltu tällä tavoin eikä mainittuja sääntöjä olisi sovellettu.
      
         (1)  EUVL C 372, 4.11.2019.